รบกวนแจ้งเรื่องความเดือดร้อนและความปลอดภัย เพื่อ”คุณภาพชีวิต“ ในชีวิตประจำวันของประชาชนพื้นที่สะพานใหม่ค่ะ

เหตุที่สะพานใหม่ บริเวณทางเท้าตรงข้ามโรงเจสะพานใหม่ค่ะ ระหว่างประมาณหน้าธนาคารออมสิน-บริเวณซอยข้างโรงหนังค่ะ

ก่อนหน้านี้ได้มีการเปลี่ยนจุดกลับรถจากบริเวณหน้าโรงเจสะพานใหม่ ที่มักเกิดอุบัติเหตุหลายครั้งจากการที่รถมอเตอร์ไซค์ขับข้ามถนนเลี้ยวเข้าซอยโรงหนังกรุงสยาม

แต่ปัจจุบันทำให้เกิดปัญหาใหม่ขึ้นจากการเปลี่ยรจุดกลับรถคือ มอเตอร์ไซค์กลับรถปกติ แล้ว “ขี่บนทางเท้า” (บางคันขี่บนถนน) “สวนเลน” ทุกวัน ย้ำว่าทุกวันค่ะ 

แต่ไม่เคยเห็นมีใครสนใจหรือมีวิธีแก้ใดๆ ซึ่งทั้งสองอย่างนี้ ขัดต่อกฏหมายจราจรถูกต้องไหมคะ??

ซึ่งปัญหานี้ส่งผลต่อผู้ที่ใช้ทางเท้าเป็นประจำอย่างดิฉันและคนในพื้นที่ ซึ่งทำให้เวลาจะเดินไปขึ้นรถไฟฟ้า ต้องคอยเดินหลบมอเตอร์ไซค์ ต้องคอยระวังความปลอดภัยของตนเอง บางครั้งเวลามืดๆกลางคืน ไม่สามารถมองเห็นได้ชัด เกิดความเดือดร้อนในชีวิตประจำวัน

กฏหมายควรเป็นเรื่องที่จริงจังและใช้ได้จริงหรือไม่คะ? ไม่ควรเป็นหน้าที่ประชาชน

จึงเรียนมาเพื่อขอความช่วยเหลือเข้าแก้ไขปัญหานี้ค่ะ